D Fahrt zum Fähreterminal isch noch 1 1/2 Stund vorbi gsi, denn hämmer no müese uf d Fähre warte wo am 9ni abglait hät. Am 10ni sind mir uf Kangaroo Island acho. Als Ersts sind mir en würklich schöne Strand mit klarem blauem Wasser go aluege. Det sind denn au grad no es par Delfin am Bodysufe gsi und  händ die schönste Sprüng i dene chäftige Welle zeiget. Do mini Kamera leider nid so nöch chan zoome hani das denn aifach vo Aug gnosse. Zweiti Station isch en Ussichtspunkt gsi wo mir zerst händ müese 500 Stegetritt uelaufe. Aber isches wert gsi.